
PERKANČIOSIOS ORGANIZACIJOS ATSAKYMAS Į TIEKĖJO PAKLAUSIMĄ 

Lietuvos kariuomenės Pėstininkų brigada „Geležinis vilkas“ (toliau – perkančioji organizacija) 2026 m. birželio 18 d. Centrinėje viešųjų pirkimų informacinėje sistemoje (toliau – CVP IS) (pirkimo Nr. 8401733) paskelbė Specialiosios paskirties mobilių konteinerių pirkimo atvirą konkursą (toliau – pirkimas), kuris vykdomas CVP IS priemonėmis, pasiekiamomis adresu https://viesiejipirkimai.lt/. 
Pirkimas į dalis neskaidomas.

Perkančioji organizacija teikia atsakymą į CVP IS priemonėmis gautą Tiekėjo paklausimą:

Tiekėjo paklausimas (tekstas neredaguotas):
„ar teisingai supratome - pastatymas per 6 mėnesius nuo pasirašymo, sutartis 6 mėnesiams, pasiūlyme turi būti vieno mėnesio nuomos kaina kiekvienam objektui?”.

Perkančiosios organizacijos atsakymas į Tiekėjo paklausimą.
[bookmark: _GoBack]Atkreiptinas dėmesys, kad specialiųjų pirkimo sąlygų 2.1 punkte yra nurodyta, kad perkančioji organizacija numato įsigyti, o ne nuomotis specialiosios paskirties mobiliuosius konteinerius (džiovyklos konteinerį – 1 vnt., biuro konteinerius– 14 vnt., gyvenamuosius  konteinerius – 10 vnt., mokomuosius konteinerius– 3 vnt., dušo konteinerį - 1 vnt., tualeto konteinerį – 1 vnt.) (toliau – prekės). Bendras perkamų prekių kiekis - 30 vnt. T.y. specialiųjų pirkimo sąlygų 2 priede “Pasiūlymo forma” turi būti nurodyta ne vieno mėnesio nuomos kaina kiekvienam objektui, o prekių pardavimo kaina. Specialiųjų pirkimo sąlygų 2.2 punkte nurodyta, kad pirkimo objektas į dalis neskaidomas, o specialiųjų pirkimo sąlygų 9.1 punkte nurodyta, kad ekonomiškai naudingiausias pasiūlymas išrenkamas pagal tiekėjo pasiūlyme nurodytą kainą (bendrą viso pasiūlymo kainą).
Teisingai supratote, kad visi konteineriai turi būti pristatyti, sumontuoti ir paruošti eksploatacijai per 6 (šešis) mėnesius nuo sutarties įsigaliojimo dienos (pirkimo sąlygų 3 priedo „Sutarties projektas“ (toliau – Sutartis) specialiųjų sąlygų 3.1.1 papunktis). Sutartis galioja 6 (šešis) mėnesius nuo Sutarties įsigaliojimo dienos, o finansinių ir garantinių įsipareigojimų atžvilgiu – iki visiško finansinių ir garantinių įsipareigojimų įvykdymo (Sutarties specialiųjų sąlygų 11.1.2 papunktis).

Viešojo pirkimo komisija

